32006R1329
L 247/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1329/2006 НА КОМИСИЯТА
от 8 септември 2006 година
за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на Разяснения 8 и 9 на Комитета за разяснения на международните стандарти за финансови отчети (IFRIC)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
като има предвид, че:
(1)
С Регламент (ЕО) № 1725/2003 на Комисията (2) бяха приети някои съществуващи към дата 14 септември 2002 г. международни стандарти и разяснения.
(2)
На 12 януари 2006 г. Комитета за разяснения на международните стандарти за финансови отчети (IFRIC) публикува Разяснение 8 на IFRIC, озаглавено „Обхват на IFRS 2“. В IFRIC 8 е пояснено, че счетоводният стандарт Международен стандарт за финансова отчетност (IFRS) 2 Плащане на базата на акции се прилага по отношение на разпореждания, при които субектът извършва компенсация с превеждане на акции срещу явно нищожен или несъразмерен еквивалент.
(3)
На 1 март 2006 г. IFRIC публикува Разяснение 9 на IFRIC под заглавието „Преоценка на вложените производни ценни книжа“. IFRIC 9 изяснява някои аспекти на обработката на вложените производни ценни книжа съгласно IAS 39 „Финансови инструменти: Признаване и оценяване“.
(4)
Консултацията с Техническата експертна група (ТЕГ) при Европейската консултативна група за финансова отчетност (ЕКГФО) потвърждава, че IFRIC 8 и IFRIC 9 отговарят на техническите критерии за приемане, формулирани в член 3, параграф 2 от Регламент (ЕО) № 1606/2002.
(5)
Следователно Регламент (ЕО) № 1725/2003 трябва съответно да се измени.
(6)
Мерките, предвидени в настоящия регламент, са в съответствие със становището на Регулаторния комитет по счетоводство,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1725/2003 се изменя, както следва:
1.
Разяснение 8 „Обхват на IFRS 2“ на Комитета за разяснения на международните стандарти за финансови отчети (IFRIC) се включва съгласно приложението към настоящия регламент.
2.
Разяснение 9 на IFRIC, озаглавено „Преразглеждане на вложените производни ценни книжа“ се включва съгласно приложението към настоящия регламент.
Член 2
1.
Всяко предприятие прилага IFRIC 8 съгласно формулировката му в приложението към настоящия регламент, най-късно от началната дата на неговата 2006 финансова година, като изключение правят предприятията, за които началото на финансовата година започва през месеците януари, февруари, март или април, и които прилагат IFRIC 8 най-късно от началната дата на неговата финансова 2007 година.
2.
Всяко дружество прилага IFRIC 9 съгласно формулировката му в приложението към настоящия регламент, най-късно от началната дата на неговата 2006 финансова година, като изключение правят предприятията, за които началото на финансовата година започва през месеците януари, февруари, март или април, и които прилагат IFRIC 9 най-късно от началната дата на неговата финансова 2007 година.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 септември 2006 година.